เรื่องร้องเรียน (ถนน,สัตว์จรจัด,ร้องเรียน,สอบถาม) วันที่ 2023-01-15 14:14:30 — แขวงทับช้าง เขตสะพานสูง กรุงเทพมหานคร
ตามที่เขตสะพานสูง ได้ให้ผู้รับเหมามาดำเนินการฝังท่อระบายนำ้และปรับผิวจราจรในซอยนักกีฬาแหลมทอง 20 แล้วนั้น
          ดิฉันเห็นว่าการฝังท่อมีระดับที่สูงขึ้นมาก โดยวางท่อใหม่(กว้าง 0.75 ม.)ทับท่อระบายนำ้เดิมเลย เวลาทำบ่อพักจึงสูงขึ้นตามไปด้วย ขณะนี้ผู้อยู่อาศัยในซอยซึ่งส่วนใหญ่เป็นผู้สูงอายุเกรงว่าจะได้รับความเดือนร้อนอย่างมาก เพราะถนนสูงจากระดับบ้านมากเกินไป เวลาฝนตกบ้านจะกลายเป็นแกล้มลิงรับนำ้แทน ประกอบกับโครงสร้างบ้านแฝดเดิมของการเคหะก็มีระดับชั้นล่างต่ำอยู่แล้วไม่สามารถจะยกระดับพื้นบ้านขึ้นได้อีกมากนัก
          จากแบบสอบถามความเดือดร้อนที่เขตสะพานสูง เคยส่งมาสอบถามผู้อยู่อาศัยเมื่อเดือน ม.ค.2562 ก็ไม่มีใครเห็นด้วยที่จะให้ปรับถนนสูงมาก เพราะจะทำให้ได้รับความเดือดร้อนนำ้เข้าบ้านแทนเวลาฝนตกหนัก จึงเน้นไปที่การแก้ไขเพิ่มเติมระบบท่อระบายนำ้
          จึงเรียนมาเพื่อโปรดพิจารณาระงับการดำเนินงานในขณะนี้ไปก่อน จนกว่าจะมีการตรวจสอบ/ชี้แจงจากเขตสะพานสูง เพื่อแก้ไขปัญหาร่วมกันต่อไป เพราะเรื่องนี้ก็ร้องเรียนกันมานานมากตั้งแต่ปี 2559 ถึงปัจจุบัน ควรได้รับการพิจารณาแก้ไขอย่างรอบคอบ/รอบด้านมากกว่านี้ค่ะ